Държавен вестник, бр. 68, 2003 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  68
Чл. 100. (1) Всеки предоставящ помощ води
подробна документация за отпускането на ин-
дивидуални помощи. Документацията съдържа
цялата информация, необходима за установява-
не на факта, че е спазен максималният интензи-
тет на помощта, определен в този раздел.
(2) Информацията по ал. 1 се съхранява в
срок до 10 години от датата на отпускането на
помощта. При писмено поискване от комисия-
та и Министерството на финансите лицата по
ал. 1 са длъжни да предоставят исканата ин-
формация в срок 20 работни дни, освен ако в
искането е посочен по-дълъг срок.
Чл. 101. Максималният интензитет на по-
мощта за регионални инвестиции в отрасъл
автомобилостроене съгласно дефиницията по
приложение № 6, отпуснат по силата на одобре-
на схема в полза на проекти, които включват
или разрешени разходи над 100 млн. лв., или
размер на помощта над 10 млн. лв., изразена в
нетен еквивалент, се равнява на 30 на сто от
съответния таван на регионална помощ.
Чл. 102. Разходи, направени по инвестици-
онни проекти в отрасъл производство на синте-
тични влакна съгласно дефиницията по прило-
жение № 7, не отговарят на условията за инвес-
тиционно субсидиране.
Чл. 103. За държавна помощ по този раздел
се използва уведомлението по приложение № 8.
Раздел ХVIII
Производство пред комисията за защита
на конкуренцията
Чл. 104. (1) Уведомлението по чл. 7 от зако-
на е писмено и съдържа:
1. за помощите по раздели IV, V, VI и VII—
данните, посочени в приложения № 9, 10, 11 и 12;
2. за помощите по раздел XII—данните, по-
сочени в приложения № 3 и 13;
3. за всички останали помощи—данните, по-
сочени в приложение № 13, заедно с конкретно
посочените приложения в разпоредбите на съ-
ответния раздел, за който се отнася помощта.
(2) Молбата по чл. 9, ал. 1, т. 2 от закона
трябва да е написана на български език и да
съдържа:
1. името, съдебната регистрация, предмета
на дейност, седалището и адреса на управление:
а) на предприятието, което я подава;
б) на предприятието—получател на държав-
ната помощ;
2. обстоятелствата, на които се основава
молбата, като изрично се посочи органът или
лицето, което предоставя държавната помощ,
и нейният размер;
3. искане към комисията;
4. подпис на лицето, представляващо пред-
приятието.
(3) С молбата по ал. 2 се представят:
1. удостоверения за актуалното състояние на
предприятията по ал. 2;
2. доказателства в подкрепа на твърденията
за извършено нарушение на закона;
3. пълномощно—когато молбата се подава
от пълномощник на дружеството.
(4) Документите по ал. 3 трябва да са на
български език или да са придружени с легали-
зиран превод. Когато са приложени копия, те
трябва да са надлежно заверени за вярност с
оригиналите.
(5) Уведомленията, свързани с държавните
помощи, предвидени в проектобюджета за след-
ващата финансова година, се изготвят и изпра-
щат в комисията в 7-дневен срок, считано от
датата на внасяне на проектобюджета в Ми-
нистерския съвет.
Чл. 105. (1) Уведомлението и молбата се
завеждат в деловодството на комисията и се
вписват в отделна книга по реда на постъп-
ването им.
(2) В срок 5 дни от получаването на уведом-
лението или молбата директорът на дирекция
“Правно-икономически анализи” в комисията
извършва проверка на редовността им. Ако
уведомлението или молбата не отговаря на
формалните изисквания на чл. 104, на подателя
се изпраща съобщение да отстрани допуснати-
те непълноти и/или нередовности и му се дава
подходящ срок за това.
(3) Ако подателят на уведомлението не от-
страни посочените нередовности в срока по
ал. 2, изпраща му се уведомително писмо, че
не е изпълнил задължението по чл. 7 от зако-
на, за което е предвидено налагането на глоба,
и му се дава нов 7-дневен срок за привеждане
на уведомлението в съответствие с изисквани-
ята на чл. 104. Ако и в този срок нередовности-
те не бъдат отстранени, комисията преценява
дали да образува производство по собствена
инициатива.
(4) Ако подателят на молбата не отстрани
посочените нередовности в срока по ал. 2, при-
ема се, че тя е оттеглена и се отнася към дело.
Чл. 106. (1) По редовните уведомления и
молби председателят на комисията в 5-дневен
срок считано от датата на постъпване на уве-
домлението или молбата образува преписка и я
възлага на член на комисията—докладчик.
(2) При образуване на производство по соб-
ствена инициатива решението на комисията се
отбелязва в протокола от заседанието є. Пред-
седателят на комисията образува преписка и я
възлага на член на комисията—докладчик, в 3-
дневен срок от решението.
(3) След образуване на преписката уведом-
лението, молбата или решението по ал. 2 се
изпраща в Министерството на финансите.
Чл. 107. (1) Докладчикът извършва първо-
начално проучване на обстоятелствата, съдър-
жащи се в уведомлението или молбата.
(2) Ако по време на проучването по ал. 1 се
установи, че са налице условията по чл. 15, ал. 1
от закона или че държавната помощ попада в
обхвата на решение за групово освобождаване
по чл. 8 от закона, изготвя се проект на реше-
ние за прекратяване на производството.